[{"text_idx": "#000004", "text": "Japanio: Lumon al vespera c\u0302ielo per eluzita mang\u0302oleo"}, {"text_idx": "#000005", "text": "[La originalo de c\u0302i tiu artikolo aperis la 21-an de novembro 2014. C\u0302iuj ligiloj kondukas al japanlingvaj pag\u0302oj.]"}, {"text_idx": "#000007", "text": "C\u0302i-sezone iluminado pompe kolorigas vesperajn urbojn. Kune kun la kolorig\u0302o de folioj kaj, kompreneble, Kristnasko, nun g\u0302i estas speciala allogaj\u0302o de au\u0306tuno kaj vintro en Japanio."}, {"text_idx": "#000008", "text": "Lastsabate mi vizitis vesperan ekspozicion de la templo Kijomizu-dera! G\u0302i estis belega! G\u0302i okazos g\u0302is c\u0302i tiu semajnfino."}, {"text_idx": "#000009", "text": "Post la Granda Tertremo en Orienta Japanio la 11-an de marto 2011, kreskis kritikoj kontrau\u0306 atomcentralo kaj postuloj rezigni je atomenergio. Nun multaj homoj ne s\u0302atas iluminadon pro tio, ke g\u0302i mals\u0302paras elektron. C\u0302ar mankis elektro tuj post la tertremo, oni klopodis s\u0302pari elektron per \u201clau\u0306vica elektrorompo\u201d (\u201cplanita elektrorompo\u201d), lau\u0306 kiu oni cirkuligis elektrorompon de unuj lokoj al aliaj. Krome, oni s\u0302paris elektron en firmaoj, lernejoj kaj c\u0302iuj aliaj lokoj. Oni aplikis diversajn rimedojn, ekzemple, minimumigis uzadon de klimatiziloj, rekomendis uzi s\u0302tuparon anstatau\u0306 lifton, malaltigis lumnivelon en vendejoj ktp. Multaj homoj vers\u0302ajne vidis literojn \u201cElektro S\u0302parata\u201d sur muroj kaj fenestroj."}, {"text_idx": "#000010", "text": "Kun la tempopaso revivig\u0302is diversaj eventoj, kiujn oni mem rezignis okazigi post la tertremo. Au\u0306dig\u0302as multaj voc\u0302oj, ke ni devas unue stabiligi provizon de elektro bezonata por c\u0302iutaga vivo, antau\u0306 ol revivigi eventojn."}, {"text_idx": "#000012", "text": "C\u0302u nun estas la tempo vers\u0302i elektron en iluminaj\u0302ojn?\nSe tiel abundas elektro, c\u0302esu s\u0302parigi al ni elektron."}, {"text_idx": "#000015", "text": "\u201cC\u0302ar mi mem pagas la elektron, nenio estas problema!\u201d \u2014 tiel defias intermitaj iluminadoj, kion mi neniel povas aprobi. RT: La tria jaro post la tertremo. C\u0302ie estas iluminaj\u0302oj brilantaj. Neniu atomcentralo funkcias nun, c\u0302u? Pro kio ja estis la planitaj elektrorompoj kaj la elektros\u0302parado?"}, {"text_idx": "#000016", "text": "Inter homoj kreskas konscio pri la elc\u0302erpeblo de naturaj ric\u0302fontoj kaj la bezono de alternativaj energioj. Al c\u0302i tiuj longe pritraktataj problemoj oni ankorau\u0306 ne trovis bonan solvon. Kaj nun aperis bona kompromiso inter la kritiko kontrau\u0306 iluminado kaj la deziro g\u0302ui eventojn, kiu espereble j\u0302etos strion da \u201clumo\u201d en la estontan utiligadon de energioj. Temas pri la evento \u201cRivero Meguro \u2014 Iluminado por c\u0302iuj\u201c, kiu okazos la 21-an de novembro."}, {"text_idx": "#000017", "text": "\u76ee\u9ed2\u5ddd\u307f\u3093\u306a\u306e\u30a4\u30eb\u30df\u30cd\u30fc\u30b7\u30e7\u30f3 \u4e94\u53cd\u7530\u3075\u308c\u3042\u3044\u6c34\u8fba\u5e83\u5834\u3092\u4e2d\u5fc3\u306b\u3001\u76ee\u9ed2\u5ddd\u6cbf\u3044\u306e\u685c\u4e26\u6728\u306b\u30aa\u30ea\u30b7\u3099\u30ca\u30eb\u306e\u685c\u8272LED\u3092\u88c5\u98fe /Ztyiw04u8U \u2014 \u3042\u306a\u305f\u306e\u8857\u306e\u7d20\u6575\u306a\u30a4\u30eb\u30df\u30cd\u30fc\u30b7\u30e7\u30f3 (@satochan963) 2014, 11\u6708 18"}, {"text_idx": "#000023", "text": "\u2606\u76ee\u9ed2\u5ddd\u307f\u3093\u306a\u306e\u30a4\u30eb\u30df\u30cd\u30fc\u30b7\u30e7\u30f3\u2606 \u76ee\u9ed2\u5ddd\u306b\u51ac\u306e\u685c\u304b\u3099\u54b2\u304d\u4e71\u308c\u308b\u266a /Gb4jyNTRIh \u2014 \u4e16\u754c\u306e\u591c\u666f\u304b\u3089 (@SekaiYakei) 2014, 7\u6708 10"}, {"text_idx": "#000025", "text": "Lau\u0306 Rivero Meguro staras belaj sakurarboj. Per la kunlaboro de ni c\u0302iuj la evento kolektas energion kaj florigas \u201csakurflorojn\u201d en senflora vintro. G\u0302i komencig\u0302is en 2010 kaj eniris sian kvinan jaron."}, {"text_idx": "#000026", "text": "Plej novaj artikoloj pri Orienta Azio"}, {"text_idx": "#000029", "text": "La batalo pri c\u0302ifromonaj revoj en Mjanmao"}]